cyanic-selkie/wikianc huggingface dataset:
Stay (Faraway, So Close!)
Konserteissa
U2 esitti ”Stay (Faraway, So Close!):n” ensimmäisen kerran konsertissa 31. heinäkuuta 1993 Tukholmassa, jonka jälkeen se pysyi Zoo TV Tour -kiertueen settilistassa kiertueen päätökseen asti. U2:n seuraavalla kiertueella, vuoden 1997 PopMart Tourilla, kappaletta ei enää esitetty. Se palasi yhtyeen ohjelmistoon vuonna 2001 Elevation Tour -kiertueella, jolloin Bono ja The Edge esittivät sen kahdestaan The Edgen soittaessa akustisella kitaralla. Elevation Tourilla kappaletta esitettiin kuitenkin yhä vain satunnaisesti, eikä yhtye soittanut sitä lainkaan seuraavalla kiertueellaan Vertigo Tour. Kappale otettiin mukaan ohjelmistoon jälleen U2 360° Tour -kiertueella, jolloin Bono ja The Edge esittivät sen Elevation Tourin tapaisesti kahdestaan. Kun U2 konsertoi Glastonbury Festivalin pääesiintyjänä vuonna 2011, ”Stay (Faraway, So Close!)” oli ainoa konsertissa esitetty Zooropa -albumin kappale.
Kappaleen liveversio on mukana U2:n konserttitallenteilla Zoo TV: Live from Sydney ja Elevation 2001: Live from Boston sekä b-puolena singleillä ”Walk On” ja ”Stuck in a Moment You Can’t Get Out Of”.
Vaa’ankieliasema
Vaa’ankieliasema tarkoittaa asemaa, jossa pienehkö ryhmittymä pystyy äänillään ratkaisemaan voimasuhteiden jakautumisen jossain hallintoelimessä tai vastaavassa.
Vang Pao
Vang Pao (joulukuu 1929 – 6. tammikuuta 2011) oli laosilainen kenraali. Hänet tunnettiin etenkin hmong-joukkojen komentajana Laosin sisällissodan aikana. CIA:n tukemat hmongit ottivat yhteen Pathet Laon ja Pohjois-Vietnamin joukkojen kanssa, kunnes kommunistit nousivat valtaan Laosissa vuonna 1975. Vang Pao muutti Yhdysvaltoihin, jossa häntä pidettiin yhtenä hmong-yhteisön johtohahmona. Vuonna 2007 nostettujen, mutta myöhemmin hylättyjen syytteiden mukaan hän olisi valmistellut vallankaappausta Laosissa.
Vaa’ankieliasema
Käsitettä käytetään erityisesti politiikassa puolueesta, vaalipiiristä tai kansanedustajasta, joka nousee päätöksen tai vaalien tuloksen kannalta ratkaisevaan asemaan, kun esimerkiksi mikään puolue ei ole saanut yksin enemmistöä. Vaa’ankielenä oleva puolue voi tällöin valita, kenen kanssa se liittoutuu ja muodostaa enemmistön. Näin pienikin puolue, yksi vaalipiiri tai yksi henkilö saa kannatustaan suuremman vaikutusvallan, erityisesti mikäli on viime hetkille saakka kannastaan tai valinnastaan epävarma. Tätä taktisesti vahvaa asemaa voi henkilö tai ryhmä käyttää hyväkseen laittamalla suuret ryhmät kilpailemaan suosiostaan, ja siten saavuttaa etuja.
Vang Pao
Elämäkerta
Vang Pao syntyi joulukuussa 1929 Nong Hetissä Laosissa. Etniseltä taustaltaan hän kuului hmongeihin. Toisen maailmansodan sytyttyä hän toimi lähettiläänä ja oppaana ensin ranskalaisten ja sittemmin japanilaisten asevoimille. Vuonna 1947 hän liittyi sotilaana ranskalaisten perustamiin puoliaseellisiin joukkoihin. Saatuaan ylennyksen korpraaliksi maaliskuussa 1948 Vang Pao lähetettiin sotilasopistoon Luang Prabangiin. Lokakuuhun 1950 mennessä hän oli edennyt adjutantiksi.
Vaa’ankieliasema
Esimerkiksi vuoden 2000 Yhdysvaltain presidentinvaaleissa Floridan osavaltio nousi vaa’ankielen asemaan, sillä sen kiistelty vaalitulos selvisi viimeisenä ja ratkaisi vaalit George W. Bushin hyväksi. Ruotsin vuoden 2014 valtiopäivävaaleissa Ruotsidemokraatit nousi ratkaisevaan asemaan, sillä kumpikaan kahdesta suuresta puolueryhmittymästä ei saanut muodostettua enemmistöhallitusta, ja Ruotsidemokraatit onnistuivat kaatamaan hallituksen äänestämällä oikeiston budjettiesitystä. Suomessa katsottiin Maalaisliiton olleen vaa’ankieliasemassa laillisuusrintamassa lapuanliikkeen vaikutusvaltaan nähden vuonna 1930 vastustaessaan lapuanliikettä yhdessä SDP:n ja Edistyspuolueen kanssa. Maalaisliiton siirtyminen oikealle olisi voimistanut oikeistosuuntausta lapuanliikkeen eduksi. Suomen Maaseudun Puolueesta eronnut, Suomen Kansan Yhtenäisyyden Puolueen 12 kansanedustajan ryhmä oli vastaavassa asemassa, kun eduskunta hyväksyi vaaditulla 5/6 määräenemmistöllä vuonna 1973 poikkeuslain presidentti Urho Kekkosen virkakauden pidentämiseksi ilman vaaleja neljällä vuodella vuoteen 1978 saakka.
Vang Pao
Elämäkerta
Vietnamin sota alkoi kiihtyä tammikuussa 1961. Vang Pao oli tällä välin ylennyt everstiluutnantiksi. Hänen alaisinaan oli hmongien joukoista koottuja yksiköitä, joitka saivat aseita Yhdysvalloista ja Thaimaasta. Joukkoihin viitattiin joskus lempinimellä Armée Clandestine eli salainen armeija. Joukot osallistuivat taisteluihin Pohjois-Vietnamin ja Pathet Laon joukkoja vastaan. Enimmillään Vang Paon alaisuudessa oli noin 39 000 sotilasta. Komentajana hän piti vietnamilaisia vihollisiaan sinänsä hyvinä sotilaina, mutta huomasi näiden komentajien hyökkäystapojen olevan hyvin ennalta-arvattavia. Ennakoidusti tehty joukkojen liikuttaminen sotkikin usein vietnamilaisten suunnitelmat ja johti usein hyökkäysten keskeytykseen.
Vuonna 1973 astui voimaan tulitauko. Vang Pao oli kohonnut tähän mennessä kenraalimajuriksi. Kommunistit ottivat vallan Laosissa vuonna 1975 ja Vang Pao pakeni yhdysvaltalaisella lentokoneella Thaimaahan. Myöhemmin hän muutti Yhdysvaltoihin, jossa hän osallistui aktiivisesti hmong-siirtolaisten järjestötoimintaan. Hmong-yhteisössä häntä arvostettiin esimerkiksi tuhansien hmong-pakolaisten tuomisesta Yhdysvaltoihin. Hän asui ensin montanassa ja sittemmin Etelä-Kaliforniassa.
Vang Pao joutui ajoittain ongelmiin lain kanssa. Vuonna 2002 nostettiin esiin vanhoja syytöksiä liittyen Vang Paon mahdollisiin yhteyksiin laittomaan huumekauppaan. Hänen väitettiin käyneen 1960-luvulla kauppaa oopiumilla joukkojensa rahoittamiseksi. Vuonna 2007 Vang Pao pidätettiin yhdeksän muun henkilön kanssa liittyen muihin syytöksiin. Syyttäjän mukaan joukko oli valmistellut vallankaapausta Laosissa. Neo Hom oli Vang Paohon liitetty salamyhkäiseksi jäänyt järjestö, jonka uskottiin keränneen miljoonia dollareita palkkasotilaiden värväämiseksi ja Laosin kommunistiviranomaisten salamurhaamiseksi. Järjestöä syytettiin myös lahjoitusten kiristämisestä. Oltuaan muutaman kuukauden pidätettynä vankilassa Kaliforniassa Vang Pao vapautettiin 1,5 miljoonan dollarin takuita vastaan. Syyttäjä luopui lopulta syytteistä aiheeseen liittyvien tuhansien asiakirjojen kääntämisen jälkeen.
Vang Pao kuoli Clovisissa Kaliforniassa 6. tammikuuta 2011. Vang Paolla oli alkujaan useita vaimoja eri heimoista. Moniavioisuus oli tapa yhdistää hmongien eri klaaneja. Yhdysvaltoihin saavuttuaan hän kuitenkin erosi kaikista, paitsi yhdestä. Vang Paolla oli kuollessaan yli 20 lasta ja 40 lastenlasta.
Eerik Menved
Eerik Menved (Eerik VI, 1274 – 13. marraskuuta 1319) oli Estridsen-sukuun kuulunut Tanskan kuningas vuosina 1286–1319 ja kuningas Eerik Klippingin poika. Eerik Menvedin hallituskausi oli sotainen, sillä kuningas joutui sotimaan sekä isänsä murhanneita Tanskan ylimyksiä että pohjoissaksalaisia sotapäälliköitä vastaan. Kuninkaan lisänimi ”Menved” on alkuperältään hämärä ja kiistanalainen.
Eerik pyrki luomaan vahvat siteet Ruotsiin menemällä naimisiin kuningas Birger Maununpojan sisaren Ingeborgin kanssa. Vastaavasti Birger solmi avioliiton Eerikin sisaren Märta Eerikintyttären kanssa. Eerik Menvedillä oli vaikea suhde arkkipiispa Jens Grandiin. Arkkipiispa Grand tuki kuningasta vastustaneita tanskalaisia ja norjalaisia mahtimiehiä, ja vuonna 1294 kuningas Eerik vangitsi arkkipiispan. Tämä johti oikeudenkäyntiin paavinistuimen edessä, jossa kuninkaan kansleri Martinus de Dacia (Morten Mogensen) toimi prokuraattorina. Vuonna 1297 paavi Bonifatius VIII määräsi Tanskaan interdiktin sekä käski palauttamaan kirkon takavarikoidun omaisuuden. Pyrkimykset sovintoon epäonnistuivat aluksi, mutta asia saatiin lopulta ratkaistua noin vuonna 1300, kun Eerik lähetti paaville vetoomuksen, joka päättyi sanoihin: ”Puhu, Herra, palvelijasi kuulee” (1. Sam. 3:9). Takavarikoidusta kirkon omaisuudesta maksettavaa korvausta alennettiin, ja Jens Grand siirrettiin Riikaan.
Eerik VI Menved pyrki jatkamaan Valdemar II Sejrin politiikkaa Itämeren alueella ja liittoutui Mecklenburgin prinssi Henrikin kanssa. Pohjois-Saksassa hän onnistui vuonna 1307 saamaan Lyypekin suojelukseensa, ja hän sai lisäksi useiden pienempien pohjoissaksalaisten ruhtinaskuntien, kuten Rostockin, herruuden 1311–1312.
Eerikin veli, herttua Kristoffer, jonka kanssa kuningas oli ollut riidoissa 1300-luvun alkupuolelta lähtien, liittoutui Eerikin pohjoissaksalaisten vastustajien Brandenburgin ja Pommerin, kanssa, ja Kristofferista tulikin lapsettomaksi jääneen Eerikin seuraaja.
Eerik VI Menved ja Ingeborg haudattiin Ringstedin Pyhän Bendtin kirkkoon.
Frasch-menetelmä
thumb|Kuva 1 Frasch-menetelmällä nostetaan rikkiä maaperästä. Menetelmän avulla rikkiä voidaan nostaa paikoista, joista sen louhiminen ei tavanomaisella kaivostoiminnalla ole mahdollista. Frasch-menetelmällä rikki saadaan erotettua malmista jo ennen sen nostamista pintaan. Rikin nostamiseen käytetään ylikuumennettua vettä. Frasch-menetelmää käytettiin laajasti 1900-luvun ajan, kunnes muut menetelmät korvasivat sen.
Historia
1800-luvun loppupuolella rikin nostaminen maaperästä oli haastavaa ja kallista tavanomaisilla kaivoksilla. Herman Frasch kehitti mukaansa nimetyn Frasch-menetelmän, jonka avulla rikkiä voidaan nostaa maaperästä, jossa se esiintyy sitoutuneena kiviainekseen ja fossiilisiin polttoaineisiin. Frasch-menetelmää käytettiin rikin nostamiseen ensimmäisen kerran 1894 Calcasieu Parishissa, Louisianassa, Yhdysvalloissa.
Frasch-menetelmän yleistymistä hidasti aluksi energian kallis hinta, sillä menetelmä perustuu veden ylikuumentamiseen, mikä vaatii paljon energiaa. Kun Spindletopista Teksasista löydettiin vuonna 1901 merkittävä öljyesiintymä rikkilähteiden lähettyviltä, energian hinta halpeni ja Frasch-menetelmän tuottavuus parani merkittävästi. Menetelmä kaupallistui vuonna 1902 ja alkoi sen jälkeen levitä. Frasch-menetelmä oli merkittävässä osassa rikin käytön ja tuotannon kehittämisessä. Menetelmää on käytetty muun muassa Yhdysvalloissa, Meksikossa, Puolassa ja Irakissa.
Frasch-menetelmän yleisen käyttöönoton jälkeen sillä tuotettiin yli puolet maailman rikistä aina vuoteen 1982 asti. Nykyään rikkiä saadaan esimerkiksi öljynjalostuksen ja metallintuotannon sivutuotteena, eikä kaivostoiminta ole enää kannattavaa. Yhdysvaltojen viimeinen Frasch-menetelmällä toiminut rikkikaivos lopetti toimintansa 2000. Vuonna 2004 enää 1 % rikistä tuotettiin Frasch-menetelmällä. Kaivostoiminta voidaan kuitenkin tarvittaessa uudelleen käynnistää, jos se osoittautuu tarpeelliseksi.
Prosessi
Frasch-menetelmässä suuria määriä ylikuumennettua vettä johdetaan maan alla olevaan rikkiesiintymään. Vesi, sula rikki ja paineistettu ilma kulkevat kolmesta sisäkkäisestä putkesta koostuvaa kanavaa pitkin. (Kuva 1) Uloimmassa putkessa kulkee ylikuumennettu vesi rikkiesiintymään, keskimmäistä putkea pitkin sula rikki nostetaan pintaan ja sisimmäistä putkea pitkin johdetaan sulaan rikkiin nostamiseen tarvittavaa ilmaa.
Ensin käytetty vesi paineistetaan ja lämmitetään noin 160 asteeseen, joka ylittää rikin sulamispisteen, joka on noin 115 °C. Vesi johdetaan ensin ulointa ja keskimmäistä putkea pitkin rikkiesiintymään, jossa se sulattaa rikkiä. Riittävän rikkimäärän sulattamiseen kuluu vähintään 24 tuntia. Kun rikkiä on sulanut riittävästi, veden johtaminen keskimmäistä putkea pitkin lopetetaan. Koska sula rikki on vettä noin kaksi kertaa raskaampaa, se painuu veden alle. Koska keskimmäisen putken pää on kuvan 1 mukaisesti uloimman putken päätä alempana, rikki voidaan nostaa putkea pitkin ylös. Sula rikki nousee veden paineen vaikutuksesta noin 100 metriä keskimmäisessä putkessa ylöspäin. Rikin nostamiseksi pintaan asti siihen sekoitetaan paineistettua ilmaa, jonka avulla sulan rikin tiheyttä pienennetään.
Jos rikkiä pumpataan enemmän kuin sitä sulaa, sula rikkiallas tyhjenee ja pintaan nousee pelkkää vettä. Tällöin paineistetun ilman johtaminen putkeen pysäytetään, kunnes sulaa rikkiä on jälleen riittävästi. Jotta paine rikkimuodostumassa pysyy sopivana ja sinne voidaan tuoda lisää ylikuumennettua vettä, käytettyä ja jäähtynyttä vettä johdetaan pois erillisiä putkia pitkin. Käytetty vesi puhdistetaan ja johdetaan poistokanaviin.
Kun sula rikki saadaan pinnalle, siitä poistetaan ilma. Tämän jälkeen rikki voidaan pumpata varastosäiliöihin odottamaan jähmettämistä, tai se voidaan säilyttää nestemäisenä. Rikkiä voidaan myös kuljettaa putkia pitkin jalostettavaksi tai se voidaan säilöä lämpöeristettyihin proomuihin keskussatamaan kuljettamista varten.
Mustahuitti
Mustahuitti (Amaurornis flavirostra, myös A. flavirostris) on afrikkalainen rantakanalaji. Sen esiintymisalue käsittää Saharan eteläpuolisen Afrikan Sahelin pohjoisosista aina Kapmaahan saakka. Se kuitenkin puuttuu mantereen koillis- ja lounaisosien aavikoilta. William John Swainson kuvaili lajin holotyypin Senegalista vuonna 1837.
Opethin diskografia
Opeth on ruotsalainen progressiivista metallia soittava yhtye, joka yhdistelee musiikkiinsa muun muassa death metal-, jazz-, proge- ja blues-aineksia.
DJ Jorma
DJ Jorma on elektronista musiikkia tekevä suomalaismuusikko. Hän on muun muassa julkaissut Juha ”Watt” Vainion pornolauluja elektronisessa muodossa albumillaan DJ Jorma.
August Mau
thumb|August Mau. August Mau (15. lokakuuta 1840 Kiel, Saksa – 6. maaliskuuta 1909 Rooma, Italia) oli saksalainen arkeologi. Hän tutki Pompejia ja sen seinämaalausten symboliikkaa ja tyylilajeja. Hänen teoksensa Pompeji in Leben und Kunst (Leipzig, 1900) oli merkittävä Pompejin tutkimuksen edistysaskel. Siinä jaoteltiin pompejilaiset maalaustyylit neljään kauteen. Tutkimukset auttoivat ymmärtämään antiikin Rooman ajan elämää laajemminkin.
Kristiina Hanhirova
Kristiina Hanhirova (s. 24. huhtikuuta 1964 Kiiminki) on suomalainen media-alan yrittäjä, joka on toiminut itsenäisenä mediayrittäjänä vuodesta 2004 saakka. Sitä ennen Hanhirova on toiminut muun muassa Huomenta Suomi -tv-ohjelman juontajana.
Hanhirova asuu Helsingin Pikku Huopalahdessa aviomiehensä Timo Laukkion ja espanjanvesikoira Zorron kanssa.
Hanhirovan esikoiskirja Rakkautta, rukouksia ja rauhoittavia julkaistiin toukokuussa 2014.
Kaukaan Laulumiehet
Kaukaan Laulumiehet on lappeenrantalainen kuoro, joka on perustettu vuonna 1945. Kuoro on perustettu alun perin Kaukaan tehtaan henkilöstön harrastukseksi.
Kuoroa on johtanut vuodesta 2008 alkaen Seppo Äikäs. Kuoro on esiintynyt Floridassa, Ruotsissa, Norjassa, Virossa, Saksassa, Itävallassa, Unkarissa, Espanjassa, Skotlannissa, Bulgariassa, Tšekin tasavallassa ja Irlannissa.
Isänmaallinen Kansanliike (1993)
Isänmaallinen Kansanliike (lyh. IKL) oli suomalainen äärioikeistolainen järjestö. IKL piti esikuvanaan vuosina 1932–1944 toiminutta Isänmaallista kansanliikettä. Organisaatio perustettiin keväällä 1993 nimellä Isänmaallinen Kansallis-Liitto. IKL:n puheenjohtaja oli alusta alkaen Matti Järviharju. IKL julkaisi 1990-luvulla lehteä Ajan Suunta. Puolueen jäseniä ja kannattajia ohjeistettiin siirtymään Vapauspuolueen jäseniksi ja ehdokkaiksi vuoden 2011 eduskuntavaalien alla.
IKL ajoi muun muassa luovutetun Karjalan ja muiden talvi- ja jatkosodassa Neuvostoliitolle luovutettujen alueiden palauttamista. Se vastusti Suomen jäsenyyttä Euroopan unionissa. IKL ilmoitti vastustavansa antisemitismiä ja rasismia, mutta sen lehdessä hyökättiin usein mustaihoisia, romaneja ja pakolaisia vastaan. IKL korosti suomalaisuuden kulttuurisia piirteitä pohjoismaisen rodun sijaan. IKL käytti tunnuslausetta "Oma kansa ensin".
Perustaminen ja Venäjän nootti
Talvella 1993 Arto J. Rinne laittoi Seinäjoella ilmestyneeseen Etelä-Pohjanmaa-lehteen ilmoituksen: "Kansallinen kutsu! Suomi suomalaisille -IKL-." Ilmoitus johti useisiin yhteydenottoihin. Rinne katsoi Järviharjun olevan sopivin järjestön puheenjohtajaksi aikaisemman poliittisen kokemuksen perusteella. Perustava kokous valitsi Järviharjun puheenjohtajaksi ja järjestön nimeksi vahvistettiin Isänmaallinen Kansallis-Liitto.
thumb|Suomen ja IKL:n liput [[Venäjän suurlähetystön edustalla]] Suomen viranomaiset suhtautuivat uuden IKL:n rekisteröintiin epäillen, koska vanha IKL oli kielletty Moskovan välirauhansopimuksessa (vahvistettu Pariisin rauhansopimuksessa). Tämän vuoksi yhdistysrekisteriin merkittiin Isänmaallinen Kansallis-Liitto. Vuoden 1994 presidentinvaalien alla Venäjä jätti Suomelle nootin IKL:n ja Tampereella toimivan Suur-Suomi-yhdistyksen toiminnasta. Media uutisoi nootista presidentinvaalien aattona. Puheenjohtaja Järviharju oli tuolloin tavoittamattomissa, joten liittosihteeri otti johdon käsiinsä ja järjesti seuraavaksi päiväksi tiedotustilaisuuden. Rinne onnistui tekemään nootista kansainvälisen uutisen, joka levisi aina Yhdysvaltoja ja Australiaa myöten. Suur-Suomi-yhdistyksen johtaja Seppo Lehto epäili MTV3:n uutisissa, että kyseessä olisi ollut ehdokas Paavo Väyrysen "tilaustyö", jolla pyrittiin kääntämään vaalit kyseisen ehdokkaan hyväksi. Väyrynen syytti Mainostelevisiota mediapelistä. JSN antoi asiasta myöhemmin langettavan päätöksen. IKL:n johto kutsuttiin Venäjän suurlähetystöön muutama viikko nootin jälkeen. Venäjän suurlähettiläänä toiminut Juri Derjabin keskusteli Rinteen, Järviharjun ja varapuheenjohtaja Esko Autin kanssa IKL:n tarkoitusperistä ja esiin nostettiin muun muassa Karjalan palautus.
Toiminta
IKL:n ensimmäinen liittosihteeri oli Arto J. Rinne, tunnettu paremmin taiteilijanimellään William Korwenkoski. Myöhemmin tehtävässä toimi Merja Muronen. Järjestön kenttätoiminta hiipui vuonna 2001. Järjestön varsinaisena perustajana voidaan pitää Rinnettä, jonka riitautui puheenjohtaja Järviharjun kanssa jo vuonna 1994. Kesällä 1998 IKL kertoi jäsenmääräkseen 700. Syyskuussa 1993 IKL ilmoitti keränneensä jäsenmaksun noin 500 kannattajalta. Suojelupoliisin mukaan järjestö liioitteli jäsenmääräänsä.
Rinne erosi liittosihteerin tehtävistä ja koko järjestöstä Kauhavalla järjestetyn kriisikokouksen jälkeen. Hän syytti Järviharjua julkisuushakuisuudesta ja epäpätevästä toiminnasta puheenjohtajana. Järviharju puolestaan syytti Rinnettä epädemokraattisesta toiminnasta ja pyrki leimaamaan Rinteen "väkivaltasiiven" edustajaksi. Myöhemmin Rinne osallistui politiikkaan muun muassa perussuomalaisten kansanedustajaehdokkaana Vaasan vaalipiirissä 2003. Sittemmin Rinne irtisanoutui puoluepolitiikasta.
IKL teki 1990-luvulla yhteistyötä ranskalaisen Front National -puolueen, belgialaisen Vlaams Blokin ja Ruotsidemokraattien kanssa. IKL:n nuorisotoimintaa vetämässä oli mm. Teemu Lahtinen, joka esitti Ajan Suunta lehdessä Sinimustat-nuorisojärjestön perustamista. Lahtisen mukaan nuorisojärjestö ei edennyt suunnitelmia pidemmälle.
IKL järjesti 1990-luvulla tilaisuuksia muun muassa Kalevalan päivänä, vapaussoturien muistopäivänä, itsenäisyyspäivänä ja Vihtori Kosolan syntymäpäivänä.
Helmikuussa 1995 viisi IKL:n hallituksen jäsentä yritti poistaa Järviharjun ja tämän tukijat puolueesta, koska puheenjohtaja oli mennyt Yhteisvastuu puolueen ehdokkaaksi vaaleissa.
Vaalit
IKL pyrki puoluerekisteriin, mutta se ei onnistunut keräämään 5 000 kannattajakorttia. IKL keräsi kortteja vuosina 1993–1994 ja 1997–1998. Kesällä 1998 yhdistys jätti oikeusministeriöön kortteja, mutta niitä oli liian vähän ja osa hylättiin epäselvyyksien vuoksi.
1990-luvulla IKL:n jäseniä esiintyi sitoutumattomina perussuomalaisten, kokoomuksen ja SEP:n listoilla. Järviharju oli vuosien 1995 ja 2003 eduskuntavaaleissa Yhteisvastuu puolueen listoilla ja Europarlamenttivaaleissa 2004 Suomen Kansan Sinivalkoisten ehdokkaana. Kunnallisvaaleissa 2004 Järviharju valittiin Ilmajoen kunnanvaltuustoon perussuomalaisten listalta. Vuonna 2006 Järviharjun johtama ryhmä sai vallan Väinö Kuisman puoluerekisteriin kuuluneessa Suomi – Isänmaa -puolueessa ja sen nimi vaihdettiin Suomen Isänmaalliseksi kansanliikkeeksi (lyh. IKL). Kyseinen IKL-puolue, joka siis on eri oikeushenkilö kuin Järviharjun jo aiemmin johtama Isänmaallinen Kansallis-Liitto, osallistui vuoden 2007 eduskuntavaaleihin neljässä vaalipiirissä. Puolueen viisi ehdokasta saivat yhteensä 821 ääntä (0,03 %). Suomen Isänmaallinen kansanliike poistettiin puoluerekisteristä vaalien jälkeen.
Ajan Suunta
Ajan Suunta -lehti ilmestyi vuosina 1993–2002 noin neljä kertaa vuodessa, mutta joinakin vuosina harvemmin. Päätoimittajina olivat Matti Järviharju ja Pekka Seppälä. Sen rinnalla ilmestyi vaalilehtenä Suomen Suunta, johon oli koottu Ajan Suunnan artikkeleita höystettynä ajankohtaisilla vaaliasioilla.
Tuulikki Pekkalainen
Tuulikki Pekkalainen (s. 1939 ) on suomalainen tietokirjailija ja toimittaja, joka on erikoistunut suomalaisen työväenliikkeen musiikkitoiminnan ja vuoden 1918 tapahtumien tutkimiseen.
Relient K
Relient K on yhdysvaltalainen kristillinen pop-punkyhtye Cantonista, Ohiosta. Yhtye on tunnettu omaperäisten ja absurdien lyriikkojen yhdistämisestä vakavampiin kristillisiin teemoihin ja sen musiikki on saavuttanut huomiota myös sekulaarisessa musiikkikentässä. Suomessa yhtye tunnetaan miltei ainoastaan kristillisissä piireissä. Parhaimmillaan Relient K on kivunnut Yhdysvaltain levylistalla 15. sijalle Mmhmm-albumillaan vuonna 2004 ja 6. sijalle Five Score and Seven Years Ago -albumillaan vuonna 2007. Two Lefts Don't Make a Right...but Three Do -levy oli myös Grammy-ehdokkaana parhaan kristillisen rock-albumin sarjassa vuonna 2003.
La MaMa Experimental Theatre Club
La MaMa Experimental Theatre Club (La MaMa E.T.C.) on yhdysvaltalainen voittoa tavoittelematon kulttuurijärjestö East Villagessa alisella Manhattanilla. Se on yksi ensimmäisistä niin sanotuista Off-Off-Broadway-teattereista. La MaMa voitti Drama Desk Special Award -palkinnon vuonna 1980.
Merkittäviä esiintyjiä
Monet näyttelijät, ohjaajat ja näytelmäkirjailijat ovat aloittaneet uransa La MaMassa. Heidän joukossaan ovat muun muassa:
Madagaskarinhuitti
Madagaskarinhuitti (Amaurornis olivieri) on Madagaskarin kotoperäinen rantakana. Se elää saaren läntisessä keskiosassa. Alfred Grandidier ja Jacques Berliozkuvailivat lajin holotyypin Antsalovasta vuonna 1929.
Carl Wilhelm Malm
Carl Wilhelm Malm (1. tammikuuta 1865 Novgorod – 7. lokakuuta 1930) oli suomalainen Venäjän armeijan ratsumestari ja Suomen armeijan eversti.
Carl Malm liittyi sotilaskomitean sisäpiiriin marraskuussa 1917 ja sai sotilaskomitean toimeksiannon pyytää Venäjän armeijassa suomalaista kenraaliluutnantti Claes Charpentieriä sotilaskomitean puheenjohtajaksi. Omaksi tehtäväkseen ratsumestari Malmille sotilaskomitea määräsi Pohjois-Savon suojeluskuntapiirin johdon pääpaikkanaan Kuopio. Siellä Malm alkoi organisoida aliupseerikoulutusta johtamilleen suojeluskuntajoukoille.
Malm siirtyi Suomen sisällissodassa valkoisten joukkoihin majurin arvoisena johtaen Pohjois-Savon ja Kainuun suojeluskuntapiirien joukkoja Kuopion ja Varkauden valtauksessa helmikuussa 1918. Sen jälkeen hän siirtyi everstiluutnantiksi ylennettynä johtamaan Vienan retken Uhtualle suuntautunutta 370 miehen vapaajoukkoa, joka ylitti 21. maaliskuuta itärajan Suomussalmen kohdalla. Uhtuan lähes välittömän valtauksen jälkeen suuntana osastolla oli katkaista Muurmannin rata Vienan Kemin kohdalta. Lähinnä suomalaisista punaisista koottu vastapuolen joukko-osasto torjui valtauksen Usmanan taistelussa 9. huhtikuuta, ja rintama vakintui Uhtuan kohdalle aina syksyyn 1918 asti. Malmin sairastuttua heinäkuussa 1918 tilalle vapaajoukon johtajaksi astui jääkärikapteeni Toivo Kuisma. Malm ylennettiin vielä vuoden 1918 aikana everstiksi. Hän erosi armeijan palveluksesta seuraavana vuonna eli 1919, mutta toimi vielä sotaministeriön erityistehtävissä 1919-1920.
Malm toimi siviilissä Turussa kunnallisraatimiehenä vuosina 1916-1930 ja Turun elinkorkolaitoksen kamreerina lopun elämäänsä eli vuoteen 1930 asti. Malm oli naimisissa vuodesta 1894 Gundel Tekla Maria Vaseniuksen kanssa. Heidän pojastaan Carl Pehr Håkan Malmista (s. 1906) tuli kirurgiaan ja ortopediaan erikoistunut lääkäri.
Nadia Desdemona Lioce
Nadia Desdemona Lioce (29. syyskuuta 1959 Foggia) on italialainen vasemmistoterroristi. Hän kuului terroristijärjestö Nuove Brigate Rosseen ("Uudet punaiset prikaatit"), joka oli aktiivinen vuosina 1999–2003.
Lioce oli osallinen pääministeri Massimo D'Aleman avustajan Massimo D'Antonan (1948–1999) murhaan vuonna 1999 ja Silvio Berlusconin taloudellisen neuvonantajan Marco Biagin (1950–2002) murhaan 2002.
Lioce pidätettiin junassa Rooma–Firenze 2. maaliskuuta 2003. Hänet tuomittiin elinkautiseen vankeuteen.
Miesten yleisluistelun maailmanmestaruuskilpailut 1936
Yleisluistelun maailmanmestaruudesta kilpailtiin Sveitsin Davosissa 1.-2. helmikuuta 1936. Kisapaikka oli Jäästadion. Kisoja saattoi pitää Garmisch-Partenkirchenin olympialaisten esikisoina, sillä kisat pidettiin kaksi viikkoa näiden MM-kisojen jälkeen. Järjestely oli sikälikin onnistunut, että helmikuun alussa olympiapaikkakunnalla ei ollut vielä kunnon jääolosuhteita eli kaikki kilpailijat saattoivat valmistautua Davosin hyvissä oloissa tuleviin olympiakoitoksiin.
Richard Llewellyn
Richard David Vivian Llewellyn Lloyd, kirjailijanimi Richard Llewellyn (8. joulukuuta 1906 Hendon, Lontoo, Britannia – 30. marraskuuta 1983), oli brittiläinen prosaisti.
Llewellynin vanhemmat olivat walesilaisia. Vasta hänen kuolemansa jälkeen selvisi, että hänen väitteensä, että hän olisi syntynyt St. Davidsissa Länsi-Walesissa, ei pitänyt paikkaansa, joskin hänen sukujuurensa olivat Walesissa.
Monet hänen romaaninsa käsittelevät walesilaisia aiheita, kuten Vihreä oli laaksoni (How Green Was My Valley, 1939), joka sai kiitosta ulkomaita myöten ja josta tehtiin maineikas elokuva Vihreä oli laaksoni. Teos kuvaa eteläwalesilaista elämää hiilikaivosyhteisössä, jossa Llewellyn vietti jonkin aikaa isoisänsä luona. Sille syntyi kolme jatko-osaa.
Hän vietti kiertelevää elämää ja matkusteli koko ikänsä laajalti. Ennen toista maailmansotaa hän työskenteli hotelleissa, kirjoitti näytelmän, oli työssä hiilikaivoksessa ja kirjoitti tunnetuimman teoksensa. Sodan jälkeen hän työskenteli toimittajana ja kirjoitti muun muassa Nürnbergin oikeudenkäynnistä, ja sen jälkeen MGM:n käsikirjoittajana. Vanhoilla päivillään hän asui Eilatissa Israelissa.
Hänen teoksissaan toistuvasti esiintyvä henkilö on uuden henkilöllisyyden omaksuva henkilö, joka siirtyy vieraaseen kulttuuriin. Useissa teoksissa esiintyy vakoilijaseikkailija Edmund Trothe.
Llewellyn avioitui kahdesti. Hänen ensimmäinen vaimonsa oli Nona Sonstenby, (1952–1968), ja toisen kerran hän avioitui 1974 Susan Heimannin kanssa.
Teokset
Edmund Trothe -sarja
Hytti (Lappeenranta)
thumb|250px|Hytin VPK-talo. Hytti on kyläalue Lappeenrannan kaupungin maaseudulla noin 10 kilometriä Lappeenrannan keskustaajamasta etelään päin. Hytin alue muodostuu Annikkalan, Hyypiälän, Kauskilan ja Puralan maarekisterikylistä. Ennen vuoden 1967 kuntaliitosta Hytti oli osa Lappeen kuntaa. Hytti muodostaa Tilastokeskuksen määritelmän mukaisen tilastollisen taajaman, jolla on 286 asukasta (31.12.2016). Laajemmalla postinumeroalueella 54310 Hytti on 445 asukasta (31.12.2015).
Hytin VPK-taloa käytetään häiden ja muiden juhlatilaisuuksien pitopaikkana, ja siellä voi pelata sählyäkin. Kylään on rakennettu myös jalkapallokenttä sekä jääkiekko- ja luistelukaukalo.
Vehkuri (Ikaalinen)
Vehkuri eli Vehkalampi on Pirkanmaalla Ikaalisissa Välikylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Vehkuri on osa Kuusijoen valuma-aluetta.
Maantietoa
Lammen pituus on 200 metriä, leveys 100 metriä ja sen pinta-ala on 1,2 hehtaaria. Se sijaitsee peltoalueen sisällä. Siihen laskee idästä metsäoja, joka tuo myös läheisen Vehkasuon vesiä. Laskuojan luusua sijaitsee itäpäässä ja se yhtyy Kuusijokeen 700 metrin jälkeen. Rantaviivan pituus on 450 metriä. Rannan erottaa peltomaasta metsittynyt ja soistunut suoja-alue. Rannoille ei ole rakennettu mitään.
Saanto (kemia)
Saanto tarkoittaa kemiassa kemiallisessa reaktiossa muodostuvan tuotteen ainemäärän suhdetta teoreettiseen saantoon eli tyypillisesti reaktion rajoittavan lähtöaineen ainemäärään tai tasapainoreaktioissa tasapainokertoimista laskettuun teoreettiseen saantoon. Teoreettisessa saannossa otetaan huomioon myös reaktion stoikiometria. Saanto ilmaistaan useimmiten prosenttilukuna. Suurin mahdollinen teoreettinen saanto on 100%. Käytännössä teoreettista saantoa ei voida saavuttaa johtuen mahdollisista sivureaktioista ja häviöistä tuotteen eristyksen ja puhdistuksen yhteydessä.
Reaktioiden tehokkuuden arviointiin voidaan käyttää saantoa. Lähes 100 % saantoa kutsutaan kvantitatiiviseksi, yli 90 % saanto on erinomainen, yli 80 % saanto erittäin hyvä yli 70 % saanto on hyvä, yli 50 % saanto on kohtalainen ja alle 40 % saanto on heikko.
Ruth Wegelius
Ruth Alice Margaretha Wegelius (21. tammikuuta 1915 Helsinki – 8. kesäkuuta 2003 Helsinki ) oli suomalainen lääkäri ja lasten leukemian hoidon uranuurtaja.
Wegeliuksen vanhemmat olivat insinööri Thor Freywind Wegelius ja Agda Alice Allenius. Wegelius tuli ylioppilaaksi 1932 ja valmistui lääketieteen lisensiaatiksi 1943. Lääketieteen ja kirurgian tohtoriksi hän väitteli 1948 ja sai lastentautien erikoislääkärin pätevyyden 1951. Sota-aikana Wegelius palveli kenttä- ja sotasairaalassa, sotien jälkeen hän työskenteli Arvo Ylpön johtamassa Lastenklinikassa.
Wegelius perehtyi lastenhematologiaan Yhdysvalloissa 1948 ja hoiti lasten veritauteja Lastenklinikalla apulaislääkärinä ja -opettajana. Marian sairaalassa hän työskenteli 1953–1956 ja sitten Auroran sairaalassa apulaisylilääkärinä. Vuonna 1967 hänestä tuli Auroran sairaalan lastenosaston ylilääkäri, mistä tehtävästä hän jäi eläkkeelle 1978. Ensimmäinen Wegeliuksen hoitama pysyvästi parantunut leukemiapotilas, 12-vuotias tyttö, diagnosoitiin vuonna 1959. Wegelius oli lasten leukemiaryhmän eli myöhemmän Lastenhematologian ja onkologian yhdistyksen ensimmäinen puheenjohtaja ja sittemmin yhdistyksen kunniajäsen ja -puheenjohtaja.
Lastentautiopin dosentti Helsingin yliopistossa Wegeliuksesta tuli 1956, professorin arvonimi hänelle myönnettiin 1975.
Wade Williams
Wade Williams (s. 24. joulukuuta 1961 Georgia, Yhdysvallat) on yhdysvaltalainen näyttelijä, joka on tullut tunnetuksi Brad Bellickin roolista televisiosarjassa Pako.
Yksityiselämä
Williams ja hänen kolme sisarustaan syntyivät Georgiassa. Perhe muutti myöhemmin Tulsaan, Oklahomaan. Hän on valmistunut Tulsan yliopistosta. Williams on naimisissa ja hänellä on tytär. Hän asuu perheineen Teksasissa.
Valikoitu filmografia
Williams nähdään myös Anastacian musiikkivideossa ”Welcome To My Truth”.
Hirvijärvi (Vantaanjoen vesistö)
Hirvijärvi on Vantaanjoen vesistöön kuuluva järvi. Se sijaitsee suurimmilta osin Riihimäen kunnan alueella. Järven etelärannikko sijaitsee Hyvinkään kunnan puolella ja länsiranta Lopen kunnan puolella. Järvi on syntynyt kallioperän murrokseen, mikä tekee siitä keskimääräistä suomalaista järveä syvemmän.
Hirvijärven ekologinen tila on kokonaisuudessaan hyvä ja veden laadultaan se on yksi Etelä-Suomen puhtaimmista järvistä. Veden laatu on aina pysynyt erinomaisena, vaikka siihen valuu humuspitoista vettä läheisiltä ojitetuilta soilta. Myös järviveden hygieeninen laatu on todettu hyväksi, joten vesi on uimiseen soveltuvaa.
Hirvijärven RIihimäen puolisella alueella, Kenkiänlahdella on Hirvijärven uimaranta ja sen läheisyydessä on myös 300 metrin pituinen Hirvijärven luontopolku, jolla voi tutustua Hirvijärven luontoon. Luontopolun alueen metsätyyppi edustaa pääasiassa tuoretta kangasmetsää. Uhanalaisista lintulajeista tavataan Hirvijärvellä muun muassa kuikka, kaakkuri ja kalasääski. Hirvijärven kalastoon kuuluvat lohikaloista siika ja muikku.
Hirvijärveltä löytyy myös Hyvinkään kaupungin virkistysalue, joka soveltuu hyvin muun muassa kalastukseen, soutuun, uintiin, luontoharrastukseen ja telttailuun.
Dune 2000
Dune 2000 on Frank Herbertin Dyyni-sci-fi-kirjasarjaan perustuva Westwood Studiosin vuonna 1998 julkaisema tietokonepeli. Pelissä on kolme pelattavaa kuningassukua (Atreides, Harkonnet ja Ordos) ja tarkoituksena on vallata itselleen kokonaan Arrakis-niminen planeetta taistelemalla vihollissukuja vastaan. Tämä perustuu siihen, että avaruuskilta tarvitsee Melange-nimistä maustetta, joka laajentaa tietoisuutta ja auttaa avaruuden poimuttamisessa. Sitä saa vain Arrakikselta.
Pelissä on yhdeksän tasoa, joista jokaisessa on suoritettava tehtävä. Suurimmassa osassa tasoja tehtävä on käytännössä vain tuhota vihollissukujen kaikki rakennukset sekä joukot, mutta osassa tavoitteena on kerätä tietty määrä Melangea. Pelialueet koostuvat hiekka-aavikosta ja niiden lomassa olevista kivialueista, joiden päälle kukin kuningassuku rakentaa oman tukikohtansa. Joukossa on myös liikkumista rajoittavia kalliomuodostumia. Käytännössä pelialue koostuu useista ruuduista, joiden mukaan rakennukset voi sijoittaa tai joukkoja liikuttaa portaallisesti.
Rakennukset ovat 1x1, 2x3, 3x3 tai 3x3+1 ruudun kokoisia ja niitä ei voi rakentaa hiekan päälle. Rakennuksen vahvuutta tai pikemminkin kestävyyttä kuvastaa mittari, jonka väri muuttuu rakennuksen heiketessä asteikolla vihreä-keltainen-punainen. Samassa yhteydessä on myös toinen kestävyyttä kuvaava osoitin, joka pienenee rakennuksen heiketessä, eli silloin, kun vihollisen joukot tulittavat sitä.
Värväys
Pelin kielessä tässä käytetty parannus on sama kuin upgrade.
Osa rakennuksista tai niiden ominaisuuksista vaatii jonkun toisen rakennuksen olemassaolon.
Yksiköt
Suluissa ilmoitettu hinta pätee vain Medium-modessa, muttei välttämättä joka tilanteessa.
Corrino
Sardaukar on jalkaväkiyksikkö, joka käyttää aseenaan voimakasta konekivääriä.(120)
Harkonnet
Harkonnet ovat brutaaleja ja ilkeitä ja nojaavat raakaan voimaan. Harkonnenin johtaja on Paroni Vladimir Harkonnen.
Atreides
Atreidesit ovat humanisteja, jotka ajattelevat yksilön etua. He ovat nöyriä ja näennäisesti lempein suku. Lisäksi he ovat liittoutuneet paikallisen Fremen-aavikkokansan kanssa. Atreidesta johtaa herttua Leto Atreides.
Ordos
Ordos on Westwoodin itse keksimä suku. He ovat viekkaita ja luottavat nopeisiin laitteisiin ja erityisyksikköihin. Ordosta johtaa supertietokone.
Corrino
Keisari Frederick Corrino IV:n suku, jota pelaaja ei voi käyttää, mutta joka tulee pelin lopussa vastaan.
Saleen S7
Saleen S7 on amerikkalainen urheiluauto, jota valmistettiin rajoitetusti vuosina 2000 - 2006. Auton ensiesittely oli 19. elokuuta 2000 Monterreyssä. Varsinainen tuotanto aloitettiin vuonna 2002. Vuoteen 2004 asti autossa oli 7-litrainen V8-moottori, jonka huipputehoksi ilmoitettiin 410 kW. Vuonna 2005 tilalle tuli S7 Twin Turbo, jonka moottoriteho oli kasvatettu kahdella turboahtimella 559 kW:iin. Twin Turbon huippunopeudeksi ilmoitettiin 399 km/h. Auton suunnittelusta vastasivat päälinjojen osalta Steve Saleen, korisuunnittelun osalta Ray Mallock Ltd, rungon ja sisätilojen CAD-suunnittelun osalta Phil Frank Design sekä valmistuksen resurssoinnin ja varsinaisen rahoituksen osalta Hidden Creek Industries. Autojen kokoonpano tapahtui Saleenin verstaalla Kalifornian Irvinessä.
S7R
Saleen S7:stä tehtiin myös puhtaasti kilpakäyttöön tarkoitettuja S7R versioita. Saleen S7R onkin eräs kaikkien aikojen menestyneimmistä urheiluautoon perustuvista kilpa-autoista. GTS/GT1 -versiot ovat osallistuneet muun muassa sarjoihin America Le Mans Series, Le Mans Series ja FIA GT. Syyskuuhun 2009 mennessä S7R:llä on osallistuttu 264 kilpailuun, joista 218:ssa sijoituksena on ollut paikka kymmenen parhaan joukossa ja 166 kertaa palkintokorokkeella. Voittoja on tilille kertynyt 105 ja sarjamestaruuksia yhdeksän. Vuonna 2010 ranskalaisen Labre Competition -yksityistiimin ajattama Saleen ajoi LMGT1-luokan voittoon Le Mansin 24 tunnin ajoissa sekä LMS-sarjassa. Kyseinen vuosi oli viimeinen, kun GT1-autoja sallittiin mukaan ACO:n järjestämiin sarjoihin ja tapahtumiin.
S7R perustuu teknisesti pitkälti alkuperäiseen vapaastihengittävään S7 versioon. Ensimmäiset S7R kilpa-autot valmisti Ray Mallock Ltd mutta pian autojen rakentamisesta ryhtyi vastaamaan ranskalainen kilpatalli Oreca. Kaikkiaan S7R kilpa-autoja on valmistettu 14 kappaletta. Runkonumero 15 vuodelta 2002 on ollut vuodesta 2007 lähtien Ruotsissa.
Breitovon piiri
Breitovon piiri on kunnallinen itsehallintoalue Jaroslavlin alueella Venäjällä. Sen pinta-ala on 2159 neliökilometriä. Asukkaita on 7 700 henkeä (vuonna 2010).
Chandrás
Chandrás (transl. myös Handrás) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 226 (vuonna 2011).
Breitovon piiri
Breitovon piiri sijaitsee Jaroslavlin alueen luoteisosassa. Se rajoittuu pohjoisessa Vologdan alueeseen, idässä Rybinskin tekojärven kautta Pošehonjen ja Rybinskin piireihin, etelässä Nekouzin piiriin ja lännessä Tverin alueeseen. Pinta-alasta 47 % on metsää ja 17,5 % maatalousmaata.
Chandrás
pienoiskuva|vasen|Chandráksen kylää. Chandráksen kylä sijaitsee Kreetan itäpään sisäosissa noin 27 kilometriä etelään Siteían kaupungista. Se on rakennettu noin 600 metrin korkeuteen merenpinnasta laskettuna. Kylä mainitaan ensimmäisen kerran venetsialaisissa lähteissä vuonna 1583. Läheltä on tehty joitakin löytöjä jo minolaiselta kaudelta. Näihin lukeutuu Xykéfalosta löydetty vuorenhuippupyhäkkö.
Chandrás muodostaa myös laajemman kyläyhdyskunnan (Τοπική Κοινότητα Χανδρά, Topikí Koinótita Chandrá), johon kuuluvat varsinaisen Chandráksen kylän lisäksi kylät Ágios Panteleímonas ja Kateliónas. Koko yhdyskunnan väkiluku on 226. Aiemmin kylä kuului Léfkin kuntaan ja vuodesta 2011 lähtien Siteían kunnan Léfkin kunnallisyksikköön.
Breitovon piiri
Piiriin kuuluu kolme maalaiskuntaa: Breitovo, Gorelovo ja Prozorovo. Hallinnollinen keskus on Breitovon kylä, josta on 265 kilometriä Jaroslavliin.
Seudun nähtävyyksiä ovat keskiaikaiset asuin- ja hautapaikat sekä 1700–1800-luvuilla rakennetut kirkot. Breitovon kylässä toimii kotiseutumuseo. Rybinskin tekojärven erottama piirin pohjoisosa kuuluu vuonna 1945 perustettuun Darwinin luonnonpuistoon.
Make A Picture Story
Make A Picture Story eli MAPS on nimitys projektiivisiin testeihin kuuluvalle psykologiselle testimenetelmälle, jonka tarkoituksena on antaa tietoja tutkittavan persoonallisuudesta, erityisestä psykososiaalisista reagointityyleistä.
Testissä tutkittavalle annetaan taustakuvia, joille häntä pyydetään asettelemaan mm. ihmisiä ja eläimiä esittäviä hahmoja. Tämän jälkeen tutkittavaa pyydetään kertomaan, mitä kuvassa tapahtuu.
Metsäjärvi (Parkano)
Metsäjärvi eli Alanen-Kuusijärvi on Pirkanmaalla Parkanossa Saukonkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Metsäjärvi on osa Kuusijoen valuma-aluetta.
Maantietoa
Järven pituus on 1,4 kilometriä, leveys 250 metriä ja sen pinta-ala on 21 hehtaaria. Se sijaitsee metsämaastossa pitkänomaisen painauman eteläpäässä. Järveen laskee ympäröiviltä soilta lukuisia suo- ja metsäojia. Järven oma laskuoja lähtee sen luoteispäästä ja yhtyy 1,6 kilometrin jälkeen Kuusijokeen. Järvessä on kaksi pikkuluotoa ja yksi yli 30 metriä pitkä saari. Rantaviivan pituus on 3,5 kilometriä. Itärannalla on mäkiä, mutta länsiranta on alavaa maata ja siellä on rannassa soita. Erityisesti järven pohjoispäässä on rannoilla kapeita avosuon alueita ja pohjoispään lahdelmassa ranta on ruohottunutta ja kosteikkoa. Rannoille on rakennettu yli kymmenen vapaa-ajan asuntoa. Niille johtaa tiet valtatieltä 23 lähteviltä kyläteiltä.
Historiaa
Vanhassa 1800-luvun pitäjänkartassa järven nimi oli "Kuusijärvi". Nimi on sama kuin Kuusiluoman eli Kuusijoen yläjuoksulla sijainneella "Kuusijärvellä". Tämä selittänee lisämääreen "Alanen", mitä käytettiin myös järven nimessä. Nimi Metsjärvi on tuoreempi nimenvaihto. Kuusijärvi näyttää pitäjänkartassa olevan Autiojärvi. Lännessä on maatalo "Kuusiluoma".
AnnODomini
AnnODomini on suomalaisen thrash metal -yhtye A.O.D:n levy. Levy sisältää vanhoja A.O.D:n hittejä. Levy julkaistiin vuonna 2001.
Tiril Liverud Knudsen
Tiril Liverud Knudsen (s. 31. elokuuta 1998) on norjalainen maastohiihtäjä.
Maailmancup
Knudsen kilpaili maailmancupissa ensimmäisen kerran 8. joulukuuta 2018, jolloin hän oli 42:s Beitostølenissä 15 kilometrin vapaan hiihtotavan kilpailussa. Toisessa maailmancup-kisassaan 10. maaliskuuta 2019 hän oli 41:s Oslossa 30 kilometrin perinteisen hiihtotavan yhteislähdössä. Knudsen paransi parasta maailmancup-sijoitustaan myös kolmannessa maailmancup-kilpailussaan 7. joulukuuta 2019 ollen 38:s yhdistelmäkilpailussa Lillehammerissa.
Skandinavia Cup
Skandinavia Cupissa Knudsen kilpaili ensimmäisen kerran 14. joulukuuta 2018, jolloin hän oli 41:s perinteisen hiihtotavan sprintissä Östersundissa. Kymmenen parhaan joukkoon Knudsen hiihti ensimmäisen kerran jo toisessa Skandinavia Cup -kisassaan 16. joulukuuta 2018, kun hän oli kymmenen kilometrin vapaan hiihtotavan kisassa seitsemäs. Kauden 2018–2019 yhteispisteissä Knudsen sijoittui yhdeksänneksi.
Palkintopallille Knudsen ylsi ensimmäisen kerran 14. joulukuuta 2019, kun hän oli toinen 20 kilometrin perinteisen hiihtotavan yhteislähtökilpailussa Vuokatissa.
Nuorten MM-kilpailut
Knudsen oli mukana nuorten MM-kilpailuissa Gomsissa 2018 alle 20-vuotiaiden sarjassa. Ainoassa kisassaan, viiden kilometrin perinteisen hiihtotavan kilpailussa, hän oli 23:s.
Norjan-mestaruuskilpailut
Norjan-mestaruuskilpailuissa Knudsen ylsi ensimmäisen kerran kymmenen parhaan joukkoon 2. helmikuuta 2019, kun hän oli kymmenes yhdistelmäkilpailussa Meråkerissa.
Five Fifteen
Five Fifteen on suomalainen hard rock -yhtye.
Kokoonpano
Yhtye on soittanut vuodesta 2020 alkaen seuraavalla kokoonpanolla:
Emilie Gardberg
pienoiskuva|Emilie Gardberg Emilie Gardberg (s. 1976 Turku) on suomalainen kulttuurihallinnon ammattilainen. Hän aloitti viisivuotiskauden Taideyliopiston Sibelius-Akatemian dekaanina tammikuussa 2021. Gardberg toimi aiemmin Suomen Lontoon-instituutin johtajana vuodesta 2018.
Gardberg valmistui musiikkipedagogiksi Turun AMK:n taideakatemiasta 2001 ja taiteiden maisteriksi (MA) Columbian yliopistosta 2008. Gardberg työskenteli Turun musiikkijuhlien toiminnanjohtajana 2008–2012 ja Turun filharmonisen orkesterin intendenttinä 2012–2017. Syksyllä 2017 Gardberg oli stipendiaattina yhdessä maailman johtavista ajatushautomoista Wilson Centerissä Washingtonissa ja toimi sen jälkeen Wiurilan kartanon kehitysjohtajana.
Gardberg on vieraillut luennoitsijana useissa korkeakouluissa opettamassa taidehallintoa ja johtajuutta. Hän toimi Suomen vanhimman yhdistyksen Turun Soitannollisen Seuran (perustettu 1790) hallituksen puheenjohtajana vuosina 2010–2016.
Gardberg on tekstiilitaiteilija Barbro Gardbergin veljentytär.
Els Segadors
Els Segadors (katalaania, elonkorjaajat) on Katalonian kansallislaulu. Laulu periytyy 1600-luvulta, mutta nykyiset sanat teki Emili Guanyavents 1899 ja sävelen sovitti Francesc Alió 1892. Laulu on ollut vuodesta 1993 virallisesti Katalonian autonomisen maakunnan kansallislaulu.
Laulu kertoo kolmikymmenvuotiseen sotaan liittyvän Elonkorjaajien sodan tapahtumista 1600-luvun puolivälissä.
Malaise-pyydys
right|thumb|300px|Malaise-pyydys Malaise-pyydys on iso telttamainen rakennelma, jota käytetään lentävien hyönteisten kiinni ottamiseen. Pyydys on yleensä materiaaliltaan teryleeniverkkoa erivärisenä. Hyönteiset lentävät pyydyksen sisällä seinään ja torven muotoisena se supistuu päätyen keräysastiaan pyydyksen huipulla. Astiassa on ainetta, joka huumaa tai tappaa sen vaikutusalueelle joutuneen hyönteisen. Pyydyksen kehitti René Malaise vuonna 1934. Pyydyksen sijoittelussa on huomioitava sijainti, maanmuodot, kasvillisuus ja veden läheisyys. Ideaalisia paikkoja pyydykselle ovat metsässä sijaitsevat avoimet käytävät, aukiolla kasvavat korkeat kasvit, ja purojen ja metsien reunoilla.
Music Idol
thumb|Music Idolia mainostava ilmalaiva [[Rusessa vuonna 2007.]] Music Idol on bulgarialainen versio Idols-televisioformaatista. Ohjelman ensimmäinen kausi esitettiin bTV-kanavalla vuonna 2007, ja seuraavina vuosina tuotettiin vielä kaksi kautta. Kolmannella tuotantokaudella ohjelmaan osallistui kilpailijoita myös Bulgarian naapurimaasta Makedoniasta. Ensimmäisen kauden voitti Nevena Tsoneva, toisen Toma Zdravkov ja kolmannen Magdalena Janavarova.
Malaise-pyydys
Pyydyksellä voidaan ideaalisena päivänä saada pyydystettyä jopa 1000 hyönteistä. Pyydyksen toimintaan ei huomattavasti vaikuta edes sade. Malaise-pyydykseen voidaan liittää lamppu, jonka avulla se toimii valoansana. Valo houkuttelee pimeässä hyönteisiä pyydykseen.
Tolvajärven matkailumaja
Tolvajärven matkailumaja oli Laatokan Karjalassa Korpiselän Tolvajärven kylässä sijainnut Suomen Matkailjayhdistyken matkailumaja joka vihittiin käyttöön 18. heinäkuuta 1939. Matkailumajan suunnitteli matkailijayhdistyksen arkkitehti Aulis E. Hämäläinen. Karjalaistyylisen pyöreistä honkahirsistä rakennetun kolmikerroksisen matkailumajan alakerta oli kivirakenteinen.
Suomen Rajaseutuyhdistys perusti ensimmäisen väliaikaisissa tiloissa toimineen matkailumajan Tolvajärvelle kesällä 1928. Vuonna 1931 yhdistys avasi metsähallitukselta vuokratussa Taipaleen torpassa toisen matkailumajan. Vuonna 1936 sortavalalainen pankinjohtaja Birger Wegelius jätti testamentissaan 100 000 markkaa käytettäväksi Karjalan matkailun hyväksi. Suomen Matkailijayhdistys päätti käyttää summan Tolvajärvelle rakennettavan uuden matkailumajan pohjarahastoksi. Valtiovallan tukema rakennushanke tuli lopulta maksamaan 1 175 000 markkaa. Rakennustyöt alkoivat keväällä 1938 ja sisustustyöt tehtiin keväällä 1939. Valmiissa majassa oli tilat noin 40 hengelle. Alakerrassa oli ruokasali, seurusteluhuone ja keittiötilat, toisessa kerroksessa oli yhden ja kahden hengen matkustajahuoneita ja kolmannessa kerroksessa sijaitsivat yhteismajoitustilat. Majan kummassakin päädyssä oli lisäksi parvekkeet toisessa ja kolmannessa kerroksessa. Majassa oli keskuslämmitys, kylpyhuone ja kuuma ja kylmä vesi kaikissa matkustajahuoneissa. Majan läheisyydessä oli vielä talousrakennuksia ja järven rannassa sauna.
Talvisodan alettua matkailumaja evakuoitiin ja se jäi puna-armeijan valloittamalle alueelle. Suomalaisten vastahyökkäyksen yhteydessä majassa ja sen lähiympäristössä käytiin 12. joulukuuta alkaen 1939 kiivaita taisteluja osana Tolvajärven–Ägläjärven taistelua, jossa pysäytettiin neuvostojoukkojen eteneminen. Yksi venäläisten 139. divisioonan rykmentti tuhottiin lopulta 12. joulukuuta majan sisällä käydyssä lähitaistelussa. Majan takaisin valtaamisen jälkeen se muutettiin 21. kenttäsairaalan osasto 1:ksi eli sen valloittaneen Ryhmä Talvelan kenttäsairaalaksi. Maja toimi kenttäsairaalana 17. joulukuuta 1939 – 4. maaliskuuta 1940.
Lähteet
62.28778°N, 31.49083°W
Sigrid Kaag
Sigrid Kaag (s. 2. marraskuuta 1961 Rijswijk, Alankomaat) on hollantilainen diplomaatti ja poliitikko. Hän edustaa D66-puoluetta.
Tausta ja yksityiselämä
Kaag syntyi vuonna 1961 Rijswijkissa. Vuonna 1980 hän aloitti arabian kielen ja filologian opinnot Utrechtin yliopistossa. Vuonna 1985 hän muutti Egyptiin, jossa hän aloitti Lähi-idän politiikkaa Kairon amerikkalaisessa yliopistossa, josta hän valmistui kandidaatiksi vuonna 1987. Tämän jälkeen hän muutti Isoon-Britanniaan ja valmistui Oxfordin yliopistosta maisteriksi pääaineenaan kansainväliset suhteet.
Kaag on naimisissa Anis al-Qaqin kanssa. Tämä toimi 1990-luvulla Jasser Arafatin johtamassa hallituksessa. Kaagilla on neljä lasta.